
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00246/2013-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ (БИВША ВШСС ЗА ОБРАЗОВАЊЕ ВАСПИТАЧА) са седиштем у ЗМАЈ ЈОВИНА БР. 29., СРЕМСКА МИТРОВИЦА, ПИБ: 100789948, Матични број: 08015813,  испуњава прописане стандарде за акредитацију студијског програма  Основне струковне студије - СТРУКОВНИ ВАСПИТАЧ-СТУДИЈЕ НА ДАЉИНУ у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ (БИВША ВШСС ЗА ОБРАЗОВАЊЕ ВАСПИТАЧА) са седиштем у ЗМАЈ ЈОВИНА БР. 29., СРЕМСКА МИТРОВИЦА, је дана 7.2.2013. године поднела захтев за акредитацију студијског програма  Основне струковне студије - СТРУКОВНИ ВАСПИТАЧ-СТУДИЈЕ НА ДАЉИНУ у оквиру поља друштвено-хуманистичких наука под бројем 612-00-00246/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ (БИВША ВШСС ЗА ОБРАЗОВАЊЕ ВАСПИТАЧА) и предлог одлуке, достављени су Комисији за акредитацију и проверу квалитета.
[bookmark: _GoBack]Висока школа струковних студија за васпитаче и пословне информатичаре – Сирмијум, Змај Јовина 29, Сремска Митровица, је дана 7.2.2013.  године  поднела захтев за акредитацију студијског програма основних струковних студија Струковни васпитач ДЛС у пољу друштвено-хуманистичких наука под бројем 612-00-00246/2013-04.
Студијски програм припада пољу друштвено-хуманистичких наука и области педагошких и андрагошких наука што је у  складу са законом и листом области коју је утврдио Национални савет. Назив дипломе који се тражи Струковни васпитач  је у складу са листом звања коју је утврдио Национални савет, а дужина студија од 3 године је у складу са законом.
Програм је прихваћен 15.11. 2012.  године од стране Наставно-научног већа.
Студијски програм садржи све законом предвиђене елементе и има предвиђени број ЕСПБ. Број ЕПСБ бодова након завршених студија је 180. 
Сврха студијског програма који се спроводи учењем на даљину је да се студентима омогући стицање свих знања, способности и компетенција као при реализације истог студијског програма класичним извођењем наставе, али уз бројне погодности које нуде информационо-комуникационе технологије.
У реализацији наставе у оквиру студијског програма студенти ће преко платформе за ДЛС пратити наставу, добијати наставни материјал, активно учествовати у решавању домаћих задатака и квизова, комуницираће са настаницима, имаће ажурне информације о свим дешавањима на факултету и имаће увид у освојене бодове за обављене активности. 
Извођење студијског програма путем ДЛС обезбеђује исти ниво знања свршрних студената основних студија, исту ефикасност студирања и исти ранг (квалитет) дипломе као и у случају уобичајеног (класичног) начина реализације студијског програма. 
Циљеви садрже одреднице из којих би се могао закључити зашто је овај програм у области педагошких и андрагошких наука. Међу циљевима су сви они који се тичу стицања знања и компетенција у области педагошких и андрагошких наука.
Jасно је наведено које опште и предметно специфичне способности студенти стичу савладавањем програма.
Класификација предмета по типу је: Академско-општеобразовни предмети 13.30%, Теоријско-методолошки 19.68%, Стручни предмети 38.83%, Стручно-апликативни предмети 28.19%. 
Установа је приложила Књигу предмета у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, садржајем предмета, препорученом литературом, методима извођења наставе, начином провере знања и оцењивања. 
Фактор изборности према према позицијама где студент бира предмете је 30.56%.
Курикулум одговара назначеном звању и датим компетенцијама у студијском програму. Курикулум јасно приказује распоред предмета по семестрима, број ЕСПБ бодова и фонд часова. За сваки предмет наведени су мерени циљеци курса са очекиваним исходима, знањима и компетенцијама, реалним предусловима за похађање предмета, конкретним и смисленим садржајем предмета, препорученим литературом, савременим методима извођења наставе, као и начином провере знања и оцењивања.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три програма иностраних високошколских установа (Leuven University College; University of Adger; Kaplan University). 
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на прву годину студенти полажу пријемни испит.
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30 а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. 
Укупан број наставника је довољан да покрије укупан број часова наставе на студијском програму. У реализацији студијског програма укључено је 27 наставника,  од тога 20 наставника са пуним радним временом и 7 са непуним радним временом. Просечно оптерећење наставника на студијском програму 2.34 часова недељно. Нема наставника са ангажовањем већим од 12 часова недељно. Наставници са пуним радним временом држе 84.19% наставе. 
Испуњен је захтев да најмање 70% часова од активне наставе држе наставници  са пуним радним временом.
Квалификације наставног особља одговарају нивоу њихових задужења и документоване су референцама и подаци који су доступни јавности.
Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 
Обезбеђен је одговарајући простор за извођење наставе. Обезбеђена је неопходна техничка опрема за извођење наставе. 
Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму, а листа библиотечких јединица релевантних за студијски програм броји 351 наслов. 
Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.
Установа је формирала Комисију за квалитет и приложила је извештај о резултатима самовредновања. Приложени су документи: Политика обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет. Комисија за квалитет се састоји од 5 чланова, од којих је један из редова студената.
Студијски програм је добро конципиран и заснован је на савременим методама и технологијама образовања на даљину подржаним ресурсима који обезбеђују квалитетно извођење студијског програма. Програми предмета су усклађени потребама и условима учења на даљину. Наставни материјал у погледу квалитета, садржаја и обима одговара циљевима образовања и постављен је на веб адреси Школе за ДЛС. Студијски програм обезбеђује исти ниво знања дипломираних студената, ефикасност студирања и квалитет дипломе као и у случају акредитованог студијског програма који се реализује на класичан начин.
Студије на даљину се реализују коришћењем информационо-комуникационе платформе базиране на Мудл (Moodle - Modular Object-Oriented Dynamic Learning Environment) софтверском пакету који је отвореног типа, расположив под условима GNU лиценце и који се легално може преузети и користити у образовне сврхе. Инсталирана информационо-комуникациона платформа је пројектована тако да могу приступити само ауторизовани корисници (администратор, наставници и студенти). Платформа обезбеђује наставницима и студентима сигуран приступ DL систему, квалитетно вођење кроз процес учења, самотестирање, тестирање, двосмерну комуникацију, праћење активности студената и др).
Сви наставници ангажовани на DL студијском програму су квалификовани и компетентни за обављање наставе системом учења на даљину на Мудл софтверској платформи за шта су прошли интерну обуку организовану од стране наставника Школе из области информационих технологија. Такође, сви наставници су прошли обуку о начину пројектовања наставног материјала и реализације предиспитних обавеза у систему учења на даљину. Припремљено је упутство за учење које омогућава упознавање студената са методама и медијима за даљинско учење како би самостално овладавали наставном материјом, као и упутство о коришћењу Мудл платформе од стране администратора и наставника.
Наставни материјал за сваки предмет у потпуности обухвата садржај за класични систем учења, али је приказан на начин погодан за усвајање садржаја учењем на даљину. За сваки предмет је имплементиран механизам консултација који омогућава двосмерну комуникацију између наставника и студената помоћу електронске поште, дискусионих формума и причаоница за дискусију и дељење садржаја у реалном времену.
Провера знања студената се обавља помоћу Мудл платформе која омогућава аутоматско праћење напредовања студената кроз различите облике провере знања: тестове, квизове, есејске и домаће задатке. На овај начин је могуће бодовати и оцењивати предиспитне обавезе студената. Завршни испит, као и завршни рад, студенти полажу у просторијама Школе заједно са студентима који студијски програм похађају на класичан начин.
Административно и техничко особље је компетентно за одржавање опреме, обављање административних послова у праћењу студената и стоји на услузи наставном особљу у смислу подршке постављању електронског материјала на интернет порталу за студирање на даљину.
Систем учења на даљину је подржан веб конференцијом што омогућава комуникацију у реалном времену уз поседовање PC рачунара и Интернет конекције. У заказаном термину студенти и професор могу присуствовати online часу једноставним кликом на линк. Интеракција између учесника, приликом online предавања, омогућава предавачу да одобри студенту да користи  микрофон и/или камеру, као и оловку за писање по белој табли. Софтвер за даљинско учење постављен на поддомену веб сајта и хостован код провајдера Ласт бајт из Београда.
[bookmark: OLE_LINK1]Након што је размотрила све релевантне чињенице, подкомисија је установила да студијски програм испуњава све законом прописане услове и стандарде па предлаже Комисији за акредитацију и проверу квалитета да изда ОДЛУКУ О АКРЕДИТАЦИЈИ за студијски програм основних струковних студија СТРУКОВНИ ВАСПИТАЧ ДЛС у пољу друштвено-хуманистичких наука и области педагошких и андрагошких наука, на даљину, за упис 30 (тридесет) студената у прву годину.     
Kомисија за акредитацију и проверу квалитета, утврдила је да високошколска установа ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ (БИВША ВШСС ЗА ОБРАЗОВАЊЕ ВАСПИТАЧА)  за студијски програм  Основне струковне студије - СТРУКОВНИ ВАСПИТАЧ-СТУДИЈЕ НА ДАЉИНУ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ВИСОКА ШКОЛА СТРУКОВНИХ СТУДИЈА ЗА ВАСПИТАЧЕ И ПОСЛОВНЕ ИНФОРМАТИЧАРЕ-СИРМИЈУМ (БИВША ВШСС ЗА ОБРАЗОВАЊЕ ВАСПИТАЧА) са седиштем у ЗМАЈ ЈОВИНА БР. 29., СРЕМСКА МИТРОВИЦА, ПИБ: 100789948, Матични број: 08015813, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне струковне студије - СТРУКОВНИ ВАСПИТАЧ-СТУДИЈЕ НА ДАЉИНУ у оквиру поља друштвено-хуманистичких наука и то за 30 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

